Βινς Χάντερ

Ο **Βίνσεντ Σάμαρ Χάντερ** (αγγλικά: *Vincent Shamar Hunter*) (Ντιτρόιτ, 5 Αυγούστου 1994) είναι Αμερικανός επαγγελματίας καλαθοσφαιριστής. Με ύψος 2,03 μέτρα αγωνίζεται ως σέντερ στην Ζενίτ Αγίας Πετρούπολης της VTB Λίγκα. 

## Κολεγιακή σταδιοδρομία
Αφού αποφοίτησε από το λύκειο, εντάχθηκε στους UTEP Μάινερς, όπου έπαιξε σε 67 αγώνες, ξεκινώντας σε 58 από αυτούς και είχε κατά μέσο όρο 13,6 πόντους, 7,9 ριμπάουντ, 1,4 ασίστ και 1,0 κλέψιμο ανά αγώνα, σε διάρκεια δύο σεζόν. Μεταξύ των διαφόρων κολεγιακών διακρίσεων, ονομάστηκε στον κατάλογο παρακολούθησης του βραβείου Τζούλιους Έρβινγκ, στην τελευταία του σεζόν με τους Μάινερς, μια διάκριση που καθορίζει το κορυφαίο σμολ φόργουορντ στο κολεγιακό επίπεδο. Τον Απρίλιο του 2015, δηλώθηκε για το NBA ντράφτ, μετά την δευτεροετή σεζόν του στο UTEP. 

## Επαγγελματική σταδιοδρομία

### Πρώτα χρόνια
Μετά την αποτυχία να γίνει ντράφτ στο 2015 NBA ντραφτ, συμμετείχε στο Summer League 2015 στο Λας Βέγκας, με τους Φιλαδέλφεια 76ερς. Αργότερα, συμφώνησε με τους Σακραμέντο Κινγκς, υπογράφοντας με την ομάδα για τη περίοδο προετοιμασίας, στις 9 Σεπτεμβρίου 2015.  Εντούτοις, αργότερα αποδεσμεύτηκε από τους Κινγκς, στις 15 Οκτωβρίου, αφού εμφανίστηκε σε ένα αγώνα προετοιμασίας. Στις 2 Νοεμβρίου, αποκτήθηκε από τους Ρίνο Μπίγκχορνς, της NBA Development League, θυγατρικής ομάδας των Κινγκς. Στις 13 Νοεμβρίου, έκανε το επαγγελματικό του ντεμπούτο, στην ήττα με 123-121 από τους Λος Άντζελς Ντι-Φέντερς, έχοντας 21 πόντους, 17 ριμπάουντ και 1 ασίστ, σε 40 λεπτά. Στις 29 Ιανουαρίου 2016, ονομάστηκε στην ομάδα West All-Star, για το 2016 NBA D-League All-Star Game. Έπαιξε το τελευταίο του αγώνα για τους Ρίνο στις 16 Φεβρουαρίου. Σε 32 αγώνες της D-League, είχε κατά μέσο όρο 21,8 πόντους, 11.3 ριμπάουντ, 1.4 ασίστ, 1.0 κλέψιμο και 1,.5 μπλοκ ανά παιχνίδι. 

Τρεις μέρες αργότερα, υπέγραψε με τον Παναθηναϊκό, για το υπόλοιπο της σεζόν. Στις 6 Μαρτίου κατέκτησε το Κύπελλο Ελλάδας  κόντρα στον Φάρο Κερατσινίου με σκορ 101-54. Σε 14 παιχνίδια του Πρωταθλήματος Ελλάδας, είχε κατά μέσο όρο 2.9 πόντους και 3.3 ριμπάουντ ανά αγώνα. Συμμετείχε επίσης σε 8 αγώνες της Ευρωλίγκα, έχοντας κατά μέσο όρο 4.0 πόντους και 1.9 ριμπάουντ ανά αγώνα.

Τον Ιούλιο του 2016, προσχώρησε στους Λος Άντζελες Κλίπερς, για το Orlando Summer League και στους Μέμφις Γκρίζλις για το Las Vegas Summer League. Στις 26 Σεπτεμβρίου 2016, υπέγραψε στους Σικάγο Μπουλς αλλά αποδεσμεύτηκε στις 4 Οκτωβρίου. Πέντε μέρες αργότερα, υπέγραψε με τους Γκρίζλις, αλλά αποδεσμεύτηκε και πάλι στις 20 Οκτωβρίου, αφού συμμετείχε σε 4 αγώνες προετοιμασίας. Στις 26 Νοεμβρίου, υπέγραψε με τη ρωσική Άβτοντορ Σαράτοβ της VTB Λίγκα.

Στις 23 Αυγούστου 2017, επελέγη από τους Ουισκόνσιν Χερντ, στο ντραφτ επέκτασης της NBA G League. Ωστόσο, στις 11 Σεπτεμβρίου του ίδιου έτους, ο Χάντερ υπέγραψε συμβόλαιο two-way με τους Γκρίζλις, που σημαίνει ότι θα μπορούσε να μοιράσει το χρόνο κατά τη διάρκεια της σεζόν, μεταξύ των Γκρίζλις και της θυγατρικής της στη G League, των Μέμφις Χαστλ. Στις 13 Ιανουαρίου 2018, αποδεσμεύτηκε από τους Γκρίζλις.  

### Α.Ε.Κ
Στις 22 Ιανουαρίου 2018, υπέγραψε στην ΑΕΚ μέχρι το τέλος της σεζόν. Με το σύλλογο κέρδισε το Κύπελλο Ελλάδας 2017-18, κερδίζοντας στον τελικό τον Ολυμπιακό 88-83. Στις 6 Μαΐου 2018, κατέκτησε το Μπάσκετμπολ Τσάμπιονς Λιγκ. Στις 22 Ιουλίου 2018, υπέγραψε προέκταση του συμβολαίου του με την ΑΕΚ, η οποία τον διατήρησε στην ομάδα για άλλη μια σεζόν. Στις 17 Φεβρουαρίου 2019, κέρδισε με την ομάδα το Διηπειρωτικό Κύπελλο 2019. Σε ατομικό επίπεδο ήταν η κορυφαία σεζόν της μέχρι τότε καριέρας του, αφού κέρδισε τους ατομικούς τίτλους του Πρώτου Σκόρερ στο Ελληνικό Πρωτάθλημα και το Τσάμπιονς Λιγκ, ενώ μπήκε και στην καλύτερη πεντάδα του Τσάμπιονς Λιγκ.

### Βίρτους Μπολόνια
Στις 22 Ιουλίου 2019, ανακοινώθηκε επίσημα η μεταγραφή του στην ιταλική Βίρτους Μπολόνια. Το 2021, αναδείχτηκε MVP του Γιούροκαπ για το Top 16, έχοντας 13,3 πόντους (69,2% δίποντα), 7.2 ριμπάουντ, 1.5 ασίστ, 1.2 κλεψίματα και 1.2 τάπες σε 6 ματς της φάσης. Τη σεζόν 2020-21, μέτρησε 9.8 πόντους και 4.6 ριμπάουντ σε 21 αγώνες του Γιούροακπ. Στις 11 Ιουνίου 2021, κατέκτησε το Πρωτάθλημα Ιταλίας, αφού η Βίρτους νίκησε στη σειρά των τελικών την Αρμάνι Μιλάνο με 4-0. Στις 16 Ιουλίου τιμωρήθηκε με τρίμηνο αποκλεισμό από το μπάσκετ, λόγω χρήσης απαγορευμένων ουσιών. Η ποινή του ξεκίνησε από τις 11 Ιουνίου και ολοκληρώνεται στις 10 Σεπτεμβρίου. Στις 21 Ιουλίου, ανακοινώθηκε η λύση της συνεργασίας του με την ιταλική ομάδα.

### Λεβαλουά Μετροπολιτάν
Στις 14 Αυγούστου 2021, ανακοινώθηκε από την γαλλική Μετροπολιτάν. Με την Μετροπολιτάν πραγματοποίησε μία πολύ καλή σεζόν στο γαλλικό πρωτάθλημα, έχοντας 12.4 πόντους και 6.6 ριμπάουντ και 1.9 ασίστ μέσο όρο σε 26 λεπτά.

### Ούνικς Καζάν
Στις 16 Ιουλίου 2022, ανακοινώθηκε από την Ούνικς Καζάν για 1+1 χρόνια. Στις 16 Μαΐου 2023, κατέκτησε την VTB Λίγκα αφού η Ούνιξ νίκησε στη σειρά των τελικών 4-1 την Λοκομοτίβ Κουμπάν. Συνολικά μέτρησε 10.2 πόντους, 4.1 ριμπάουντ και 1.4 κλεψίματα σε 47 ματς με τη φανέλα της Ούνικς.

### Ζενίτ Αγίας Πετρούπολης
Στις 27 Ιουνίου 2023, υπέγραψε διετές συμβόλαιο συνεργασίας με την Ζενίτ Αγίας Πετρούπολης.

## Προσωπική ζωή
Έχει δύο αδελφούς και μία αδελφή. Ένας από τους αδελφούς του, ο Ματ, έπαιξε κολεγιακό μπάσκετ στο Central Connecticut State. 

## Στατιστικά σταδιοδρομίας

### Εγχώριες διοργανώσεις

#### Κανονική περίοδος

### Μπάσκετμπολ Τσάμπιονς Λιγκ

## Τίτλοι-Διακρίσεις

### Συλλογικοί

#### [[Παναθηναϊκός (καλαθοσφαίριση ανδρών)|Παναθηναϊκός]]

* Κύπελλο Ελλάδας: (2016)

#### [[Α.Ε.Κ. (καλαθοσφαίριση)|Α.Ε.Κ.]]

* Κύπελλο Ελλάδας: (2018)
* Μπάσκετμπολ Τσάμπιονς Λιγκ: (2018)
* Διηπειρωτικό Κύπελλο: (2019)

#### [[Βίρτους Παλλακανέστρο Μπολόνια|Βίρτους Μπολόνια]]

* Πρωτάθλημα Ιταλίας: (2021)

#### [[Ούνικς Καζάν]]

* VTB Λίγκα: (2023)

### Ατομικοί

* MVP Top-16 του Γιούροκαπ: (2021)
*Πρώτος σκόρερ Μπάσκετμπολ Τσάμπιονς Λιγκ: (2019)
* Καλύτερη πεντάδα Μπάσκετμπολ Τσάμπιονς Λιγκ: (2019)
* 3x MVP της αγωνιστικής στο Μπάσκετμπολ Τσάμπιονς Λιγκ: (4η αγωνιστική 2018/19), (12η αγωνιστική 2018/19), (13η αγωνιστική 2018/19)
* Πρώτος στα κλεψίματα στο Ελληνικό Πρωτάθλημα: (2019)
* Πρώτος στα δίποντα στο Ελληνικό Πρωτάθλημα: (2019)
* All Star Game NBDL: (2016)

## Παραπομπές


## Εξωτερικοί σύνδεσμοι

* Vince Hunter στο baskethotel.com
* Vince Hunter στην euroleague.net
* Vince Hunter στο nbadleague.com 
* Vince Hunter στο paobc.gr
* Vince Hunter στο utepathletics.com 

Κατηγορία:Αμερικανοί καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Ρίνο Μπιγκχορνς
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Αβτοντόρ Σαράτοφ
Κατηγορία:Καλαθοσφαιριστές Μέμφις Γκρίζλις
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Ζενίτ Αγίας Πετρούπολης
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές ιταλικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές VTB Λίγκα